ROMANIA

JUDETUL TIMIS

CONSILIUL LOCAL AL MUNICIPIULUI LUGOJ

**HOTĂRÂREA**

**privind actualizarea tarifului de distanță maximal pentru serviciile de transport public local de persoane în regim de taxi**

Consiliul Local al Municipiului Lugoj;

Luând în considerare referatul Direcției venituri-Serviciul executare silită, transport și activități comerciale – Compartimentul transport nr. 16/115215/(RI19)612 din 20.11.2024, avizat de către Primarul Municipiului Lugoj;

Având în vedere Referatul nr. 16/115452/(RI19)616 din 20.11.2024 al Primarului Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 213 din 20.11.2024 privind actualizarea tarifului de distanță maximal pentru serviciile de transport public local de persoane în regim de taxi;

Luând în considerare raportul de specialitate nr. 16/125636/(RU)125637 din 12.12.2024 întocmit de Direcția venituri - Serviciul executare silită, transport și activități comerciale - Compartimentul transport;

Luând în considerare avizul nr. 124 din 20.12.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Având în vedere Hotărârea Consiliului Local nr. 20/2019 privind stabilirea tarifului maximal în vederea efectuării serviciului de transport persoane în regim de taxi;

Având în vedere art. 49 din Legea nr. 38/2003 privind transportul în regim de taxi și în regim de închiriere, cu modificările și completările ulterioare;

Ținând cont de Normele metodologice pentru aplicarea prevederilor Legii nr. 38/2003 privind transportul în regim de taxi și în regim de închiriere aprobate prin Ordinul Ministrului Internelor și Reformei Administrative nr. 356/2007, cu modificările și completările ulterioare;

Având în vedere Normele metodologice de stabilire, ajustare sau modificare a tarifelor pentru serviciile de transport public local de persoane, bunuri ori mărfuri în regim de taxi, aprobate prin Ordinul nr. 243/2007 al Președintelui Autorității Naționale de Reglementare pentru Serviciile Comunitare de Utilități publice, cu modificările și completările ulterioare;

În conformitate cu Legea nr. 51/2006 a serviciilor de utilități publice - republicată, modificată și completată;

În conformitate cu O.G. nr. 27/2011 privind transporturile rutiere, cu modificările și completările ulterioare;

În conformitate cu art. 129 alin. (2) lit. d) și alin. (7) lit. n), art. 139 alin. (1) și art. 136 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** Începând cu 01.01.2025 tariful maximal în vederea efectuării serviciului de transport persoane în regim de taxi va fi de 5,00 lei/km.

**Art.2. -** La data intrării în vigoare a prezentei hotărâri îşi încetează aplicabilitatea Hotărârea Consiliului Local nr. 20 din 28.02.2019 privind stabilirea tarifului maximal în vederea efectuării serviciului de transport persoane în regim de taxi.

**Art.3.** - Îndeplinirea prevederilor prezentei hotărâri se încredinţează Direcției venituri-Serviciul executare silită, transport și activități comerciale-Compartimentul transport.

**Art.4.**  - Prezenta hotărâre se comunică:

- Instituției Prefectului, judeţul Timiş;

- Primarului Municipiului Lugoj;

- Direcției juridice;

- Direcției venituri;

- Serviciului executare silită, transport și activități comerciale;

- Compartimentului transport;

- Celor interesați, prin afișare și publicare;

- Comisiilor de specialitate ale Consiliului Local

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 224 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 14 |
| 4. | Număr voturi împotrivă | - |
| 5. | Abțineri | 2 |
| 6. | Adoptarea hotărârii s-a făcut cu | majoritate simplă |